b'\n_START_ARTICLE_\nNantou apskritis\n_START_SECTION_\nGeografija\n_START_PARAGRAPH_\nApskrities teritorija kalnuota, did\xc5\xbeiojoje dalyje driekiasi Vidurio Taivano kalnag\xc5\xabbris. Kalvos ir lygumos sudaro tik nedidel\xc4\x99 teritorijos dal\xc4\xaf vakaruose. Pietuose yra Ju\xc5\xa1ano nacionalinis parkas, kuriame st\xc5\xabkso auk\xc5\xa1\xc4\x8diausia Taivano ir Ryt\xc5\xb3 Azijos vir\xc5\xa1ukaln\xc4\x97 Ju\xc5\xa1anas, kita taip pat \xc5\xbeymi vir\xc5\xa1ukaln\xc4\x97 yra Hehuan\xc5\xa1anas. Apskrityje telk\xc5\xa1o Zijuetano e\xc5\xbeeras, kuris yra populiarus turistinis objektas.\n_START_SECTION_\nEkonomika\n_START_PARAGRAPH_\nDaugiausia ver\xc4\x8diamasi \xc5\xbeemdirbyste, renkami arbatos lapeliai. Nantou gaminama Dongdingo arbata yra viena i\xc5\xa1 \xc5\xbeymiausi\xc5\xb3 ir auk\xc5\xa1\xc4\x8diausios kokyb\xc4\x97s ulongo arbat\xc5\xb3 Taivane.'